پروفیسر مرغوب بانہالی سُند ادبی سفر چھُ عیسٲے سنہٕ کِس پوٗنژمِس دٕہلس منزشروع سپدان، گۅڈٕ گۅڈٕ اوس سُہ اُردوٗ زبانہ منزشعر موزوٗن کران تہٕ پتہٕ پھیوٗر کٲشرس کُن، سٍتی کورُن نثر نٔویسی کُن ژور توجہ، یوٗت زِ تسٕندۍدرجن واد عٲلی مانہٕ تہٕ محققانہٕ مقالہٕ روٗدۍ پُروٮ۪قار تہٕ با اعتبار مقٲمی تہٕ مُلکی سوتھرکٮ۪ن رسالن اندر شایع سپدان بلکہ پرٔۍ مرغوب صٲبن اعلیٰ پایہ چَن کانفرنس منزپٕننۍ کٔہۍیاہ مقالہٕ، یِم بہرحال کٔشیرِ ہٕنزعظمتچہ بازیافت چہ عملہ تہٕ ییتہ چن مثبت قدرن ہٕنز سوتھرِس پٮ۪ٹھ اَنہٕ نہٕ چہ کامہ ہٕندِس مرکزی نۅقطسٕے أندۍ أندۍگتَھ ماران چھ ،تمٔۍ دِژ کٔشیرِ ہٕندٮ۪ن فارسی توٲریخن دوٗنژھ، حضرت شیخ العالمس ؒ ، لل دٮ۪د ، حضرت شاہمدانس ، تہٕ ساداتن ہٕندٮ۪ن احساناتن ، صوفی سِلسلن تہٕ علامہ اقبالؒ، مولانا روٗمی ہوِٮ۪ن محسنن ہٕندۍ کٔشیرِ تہٕ کٲشرٮ۪ن پٮ۪ٹھ کرنہٕ آمٕتۍسوچھ پھِرِن علمی کتابن،ریشۍ نامن ، تذکرن تہٕ توٲریخن ہندمطالعہٕ کٔرِتھ کٲشرِ زبٲنۍ منز۔2009ءمنز سپٕز مرغوب بانہٲلۍ سٕنز تحقیقی مقالن ہٕنز اکھ خوبصوٗرت سۅمبرن شایع، یتھ منز لل دٮ۪دِ پٮ۪ٹھٕ از تام منتخبہٕ تہٕ نمایندٕ ژووُہن کٲشرٮ۪ن شٲعرن ہٕنزِ روادٲری تہٕ انسان دوستی ہُند بسیار پاسل مطالعہٕ پیش کرنہٕ چھُ آمُت۔ حضرت شیخ العالمؒ صٲبس متعلق تسٕنز تحقیقی کٲم چھے تٔمِس کٔشیرِ ہٕندٮ۪ن شیخ شناس عٲلۍمن تہٕ محقق ہٕنزتگہ تندلہ منزاہم مقام دِوان تسٕنز کتاب۔ "Some glittering milestones of ancient Kashmiri (with special reference to Shaikhul-Aalam)"